Diari Oficial de la Generalitat Valenciana


Sumari del DOGV 3822, del 25-08-2000 (2000/6650)

ORDRE de 21 d'agost de 2000, de la Conselleria d'Agricultura, Pesca i Alimentació, per la qual es convoquen dues beques per a postgraduats per a la realització d'estudis i investigació en la Direcció General d'Innovació Agrària i Ramaderia.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3822

Data del DOGV
:   25-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6650


Data del document
:   21-08-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * assignació per estudis
    * ajuda pública
    * suport econòmic
    * investigació agronòmica
    * enginyer

ORDRE de 21 d'agost de 2000, de la Conselleria d'Agricultura, Pesca i Alimentació, per la qual es convoquen dues beques per a postgraduats per a la realització d'estudis i investigació en la Direcció General d'Innovació Agrària i Ramaderia. [2000/X6650]
  
En els pressupostos de la Generalitat Valenciana per a l'any 2000 es preveu la concessió de beques per a la realització d'estudis i la preparació de documentació referent al sector agrari de la Comunitat Valenciana.
  
Per això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar concurs públic per a la concessió de dues beques per a la realització d'estudis i preparació de documentació referent al sector ramader de la Comunitat Valenciana i aprovar les bases per les quals es regeix aquesta convocatòria, incloses en l'annex d'aquesta ordre.
  
Segon
  
La dotació econòmica de les beques se sufragarà a càrrec del capítol IV, línia 408, del programa 714.80 dels pressupostos de la Generalitat Valenciana per a l'any 2000. Aquesta línia es finança a càrrec del Fons Social Europeu.
  
Tercer
  
D'acord amb les disposicions de l'Ordre de 30 de maig de 1996, de la Conselleria d'Economia i Hisenda, sobre la forma d'acreditar per part dels beneficiaris de subvencions l'exigència prevista en l'article 47.7 del text refós de la Llei d'Hisenda Pública de la Generalitat Valenciana, els beneficiaris de subvencions a càrrec dels pressupostos de la Generalitat Valenciana estan obligats a acreditar que es troben al corrent de les seues obligacions tributàries i de la Seguretat Social, en relació amb el moment en què acabe el termini de presentació de sol·licituds i de la forma que s'estableix en els articles 7, 8 i 9 del Reial Decret 390/1996, d'1 de març.
  
En queden exonerades les línies de subvenció esmentades en l'annex de la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de disposicions en matèria d'agricultura que es consideren equiparades als efectes de l'article 3.7 de l'Ordre de 30 de maig de 1996, de la Conselleria d'Economia i Hisenda. Segons aquesta mateixa resolució, les exoneracions no seran d'aplicació quan el beneficiari de l'ajuda siga una persona jurídica ni quan l'import total de l'ajuda concedida a un beneficiari, persona física o jurídica supere els cinc milions de pessetes.
  
DISPOSICIONS FINALS
  
Primera
  
S'autoritza el director general d'Innovació Agrària i Ramaderia perquè, en l'àmbit de les seues competències, prenga les mesures necessàries per al desplegament i l'aplicació de l'ordre.
  
Segona
  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, es podrà interposar un recurs contenciós administratiu, d'acord amb allò previst en l'article 46 de la Llei 29/1998, de 13 de juliol, dins del termini de dos meses comptador des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
València, 21 d'agost de 2000
  
La consellera d'Agricultura, Pesca i Alimentació,
  
M. ÀNGELS RAMON-LLIN I MARTÍNEZ
  
ANNEX
  
Bases
  
Primera. Objecte
  
Les beques tenen per objecte la formació de postgraduats en la realització d'estudis i preparació de documentació referent al sector ramader de la Comunitat Valenciana.
  
Segona. Nombre, classes de beques i titulació exigida
  
Les beques seran un total de dues, distribuïdes en les classes següents:
  
Classe A. Epidemiologia veterinària. Destinada a llicenciats en Veterinària. Els estudis i les investigacions d'aquesta beca versaran sobre els punts següents: Mostratge de poblacions animals. - Diagnosi de malalties. - Fiabilitat de les proves diagnòstiques. - Prevalença i repercussió de les malalties. - Estudis epidemiològics de les diverses patologies animals. - Programes informàtics en epidemiologia (Winespiscope, Winepitasas i Epíinfo). - Economia de la sanitat animal.
  
Classe B. Estudi etnològic de races autòctones de la Comunitat Valenciana. Destinada a llicenciats en Veterinària i enginyers agrònoms. Els estudis i les investigacions d'aquesta beca versaran sobre els punts següents: Races autòctones d'avicultura. - Races autòctones de vaquí. - Localització geogràfica i hàbitat. - Característiques morfològiques i diferencials d'aquestes races. - Característiques productives. - Sistemes d'explotació. - Principals patologies que les afecten. - Mètodes de recuperació, selecció i millora.
  
Tercera. Dotació, durada i pagament de les beques
  
Les dues beques estan dotades cadascuna amb 160.000 PTA brutes mensuals (961,62 euros), i l'import total de les beques és d'34.559.238 PTA (69.236,59 euros).
  
Es finançaran a càrrec dels pressupostos de la Generalitat Valenciana per a l'any 2000. A l'efecte, aquesta convocatòria i la possibilitat de concessió de les beques es condicionen a la previsió del crèdit adequat i suficient en els dits pressupostos.
  
L'import de les beques es pagarà mensualment, amb la certificació prèvia del cap del Servei de Tecnologia Ramadera.
  
El període de gaudi serà de 36 mesos consecutius, i en cap concepte no es podrà allargar aquest període. El pagament dels mesos corresponents als exercicis pressupostaris de 2001, 2002 i 2003 quedarà condicionat a l'existència de consignació econòmica per a aquest concepte en l'exercici esmentat.
  
Quarta. Formalització de sol·licituds i termini de presentació
  
Les sol·licituds, emplenades segons el model adjunt, s'adreçaran al director general d'Innovació Agrària i Ramaderia, i s'hi farà constar la beca o les beques a què s'optarà. Es presentaran al Registre General d'aquesta conselleria, situat al carrer d'Amadeu de Savoia, núm. 2, 46584 València, o es tramitaran per mitjà de qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de les sol·licituds serà de quinze dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
Cinquena. Condicions i mèrits preferents
  
Amb la sol·licitud s'acompanyarà el currículum del sol·licitant i tota classe de mèrits professionals, els quals s'hauran d'acreditar per mitjà de compulsa en el moment de la presentació de sol·licituds.
  
Els sol·licitants hauran de trobar-se en possessió del títol de llicenciat o enginyer exigit, el qual hauran d'haver-lo obtingut amb posterioritat al curs acadèmic 1996/1997.
  
Els interessats hauran de trobar-se en possessió del permís de conducció B1.
  
El currículum es valorarà d'acord amb el barem següent:
  
Expedient acadèmic: fins a 5 punts.
  
Experiència professional relacionada amb l'àrea de formació de la beca: fins a 2 punts.
  
Idiomes: fins a 2 punts.
  
Valencià: fins a 1 punt.
  
Sisena. Selecció
  
Per a l'examen de beques es constituirà una comissió avaluadora que estarà formada per:
  
President: senyor Eduardo Primo Millo, director general d'Innovació Agrària i Ramaderia
  
Secretari: senyor Gonzalo Martín Rubianes (veterinari d'Inspecció Pecuària de l'OCAPA de Chiva)
  
Vocals:
  
Senyor Teodoro Sánchez Gago (cap del Servei de Producció i Sanitat Animal)
  
Senyor Jesús W. Peinado Gómez (cap del Servei de Tecnologia Ramadera)
  
Senyor Bernat Peris Palau (cap de la Secció de Sanitat)
  
Suplents:
  
President: senyor Manuel Láinez Andrés (cap de l'Àrea de Ramaderia)
  
Secretari: senyor Alfredo Gala Vela (veterinari d'Inspecció Pecuària de l'OCAPA de Chiva)
  
Vocals:
  
Senyora Concepción Caballero Galván (cap de la Unitat d'Anàlisis de Sanitat Animal)
  
Senyor Manuel Lázaro Armengol (cap de la Secció de Producció Animal dels SS.TT. de València)
  
Senyor Pedro Antonio Andrés Beltrán (cap de la Secció de Producció Animal dels SS.TT. de Castelló)
  
Setena. Procés de selecció
  
1. La comissió a què fa referència l'article anterior avaluarà els mèrits aportats per cada sol·licitant tenint en consideració únicament els que estiguen acreditats documentalment.
  
2. Els candidats que obtinguen 5 punts o més en la fase anterior seran convocats per a la realització d'una entrevista sobre coneixements generals en la matèria d'especialitat de la beca a què opten, la data de realització de la qual es farà pública per mitjà d'un anunci al tauler de la Conselleria d'Agricultura, Pesca i Alimentació (Amadeu de Savoia, 2, 46789 València) a la planta baixa, a partir del desé dia natural de lacabament del termini de presentació de sol·licituds. L'entrevista es valorarà amb un màxim de 4 punts.
  
Sumats els punts obtinguts en la fase primera i segona se seleccionaran els candidats per ordre de puntuació i s'exposarà la llista al tauler esmentat durant 10 dies per a la fase d'al·legacions.
  
Vuitena. Concessió
  
Les beques seran adjudicades per mitjà de resolució de la consellera d'Agricultura, Pesca i Alimentació a la vista de la proposta de la comissió avaluadora, en el termini màxim de dos mesos a partir de l'endemà de l'acabament del termini de presentació de sol·licituds. La no-resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Novena. Drets, obligacions i incidències dels becaris
  
Les beques són incompatibles amb el gaudi de qualsevol altra beca, ajuda o activitat laboral regular. La infracció d'aquesta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
L'acceptació de la beca en les condicions de la convocatòria implicarà, a més a més, les obligacions següents:
  
Les dades obtingudes dels estudis realitzats pels becaris són propietat de la Conselleria d'Agricultura, Pesca i Alimentació.
  
No publicar cap article, ni remetre cap comunicació a qualsevol entitat o organisme sobre matèries relacionades amb els temes de les beques sense l'autorització prèvia del cap del Servei de Tecnologia Ramadera i, en tot cas, fent constar expressament el patrocini de la Conselleria d'Agricultura, Pesca i Alimentació.
  
El director general d'Innovació Agrària i Ramaderia de la Conselleria resoldrà les incidències que es produïsquen durant el període de gaudi de les beques a proposta del cap de l'Àrea de Ramaderia, les quals podrà deixar sense efecte amb l'audiència prèvia a l'interessat en els casos següents:
  
Incompliment de les seues obligacions.
  
No realitzar l'activitat que en va motivar la concessió.
  
Deixar de posseir els requisits exigits en aquesta convocatòria.
  
Deu. Substitucions
  
Es constituirà una borsa de reserva per a cada classe de beca amb els aspirants que no resulten adjudicataris de les beques, prioritzats per ordre de puntuació, per cobrir les vacants per incidències, renúncies, abandons o incompliments que puguen sorgir durant el període de gaudi.
  
Onze. Cobertura sanitària